CELEX: 62014TN0372
Language: fi
Date: 2014-05-26 00:00:00
Title: Asia T-372/14: Kanne 26.5.2014 – HK Intertrade v. neuvosto

11.8.2014   
            
            
               FI
            
            
               Euroopan unionin virallinen lehti
            
            
               C 261/35
            
         Kanne 26.5.2014 – HK Intertrade v. neuvosto
   (Asia T-372/14)
   2014/C 261/60
   Oikeudenkäyntikieli: englanti
   
      Asianosaiset
   
   
      Kantaja: HK Intertrade Co. Ltd (Wanchai, Hong Kong) (edustajat: solicitor J. Grayston sekä lakimiehet P. Gjørtler, G. Pandey, D. Rovetta, D. Sellers ja N. Pilkington)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan neuvoston päätöksen, joka sisältyy 14.3.2014 päivättyyn ja kantajan lakimiehille osoitettuun kirjeeseen ja joka koskee Iraniin kohdistuvista rajoittavista toimenpiteistä annetun neuvoston päätöksen 2010/413/YUTP, sellaisena kuin kyseinen päätös on muutettuna 21.12.2012 annetulla neuvoston päätöksellä 2012/829/YUTP, liitteessä II ja Iraniin kohdistuvista rajoittavista toimenpiteistä annetun asetuksen (EU) N:o 267/2012, sellaisena kuin se on pantu täytäntöön 21.12.2012 annetulla neuvoston täytäntöönpanoasetuksella (EU) N:o 1264/2012, liitteessä IX olevan henkilöiden ja yhteisöjen luettelon uudelleentarkastelua siltä osin kuin riidanalainen päätös merkitsee sitä, että kantajan poistamista niiden henkilöiden ja yhteisöjen luettelosta, joihin kohdistetaan rajoittavia toimenpiteitä, ei hyväksytä;
            
         
               —
            
            
               yhdistämään tämän asian käsittelyn asian T-159/13 käsittelyyn työjärjestyksen 50 artiklan 1 kohdan mukaisesti;
            
         
               —
            
            
               velvoittamaan neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen ja väittää, että perustelut olivat puutteelliset ja että neuvosto teki ilmeisen arviointivirheen.
   Kantaja väittää, että vaikka se on pörssissä noteeratun National Iranian Oil Companyn (NIOC) tytäryhtiö, neuvosto ei ole osoittanut, että mainitusta seikasta seuraisi Iranin valtiolle mitään sellaista taloudellista etua, joka olisi ristiriidassa riidanalaisilla toimilla tavoiteltujen päämäärien kanssa. Kantaja väittää lisäksi, että neuvosto ei itse asiassa koskaan ole nimennyt kantajaa ja ettei mainittua virhettä voida korjata oikaisulla, kuten neuvosto on tehnyt.